CELEX: 62008CA0205
Language: sk
Date: 2009-12-10 00:00:00
Title: Vec C-205/08: Rozsudok Súdneho dvora (druhá komora) z  10. decembra 2009 (návrh na začatie prejudiciálneho konania, ktorý podal Umweltsenat — Rakúsko) — Umweltanwalt von Kärnten/Kärntner Landesregierung (Návrh na začatie prejudiciálneho konania — Článok 234 ES — Pojem vnútroštátny súd — Prípustnosť — Smernica 85/337/EHS — Posudzovanie vplyvov na životné prostredie — Výstavba nadzemných vedení elektrickej energie — Dĺžka väčšia ako 15 km — Cezhraničné stavby — Cezhraničné vedenie — Celková dĺžka prevyšujúca prahovú hodnotu — Vedenie nachádzajúce sa najmä na území susedného členského štátu — Dĺžka vnútroštátneho úseku pod prahovou hodnotou)

30.1.2010   
            
            
               SK
            
            
               Úradný vestník Európskej únie
            
            
               C 24/7
            
         Rozsudok Súdneho dvora (druhá komora) z 10. decembra 2009 (návrh na začatie prejudiciálneho konania, ktorý podal Umweltsenat — Rakúsko) — Umweltanwalt von Kärnten/Kärntner Landesregierung
   (Vec C-205/08) (1)
   
   (Návrh na začatie prejudiciálneho konania - Článok 234 ES - Pojem „vnútroštátny súd“ - Prípustnosť - Smernica 85/337/EHS - Posudzovanie vplyvov na životné prostredie - Výstavba nadzemných vedení elektrickej energie - Dĺžka väčšia ako 15 km - Cezhraničné stavby - Cezhraničné vedenie - Celková dĺžka prevyšujúca prahovú hodnotu - Vedenie nachádzajúce sa najmä na území susedného členského štátu - Dĺžka vnútroštátneho úseku pod prahovou hodnotou)
   2010/C 24/10
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Umweltsenat
   
      Účastníci konania pred vnútroštátnym súdom
   
   
      Žalobca: Umweltanwalt von Kärnten
   
      Žalovaný: Kärntner Landesregierung
   
      Predmet veci
   
   Návrh na začatie prejudiciálneho konania — Umweltsenat — Výklad smernice Rady 85/337/EHS z 27. júna 1985 o posudzovaní vplyvov určitých verejných a súkromných projektov na životné prostredie (Ú. v. ES L 175, s. 40; Mim. vyd. 15/001, s. 248) v znení smernice Rady 97/11/ES z 3. marca 1997, ktorou sa mení a dopĺňa smernica 85/337/EHS o posudzovaní vplyvov určitých verejných a súkromných projektov na životné prostredie (Ú. v. ES L 73, s. 5; Mim. vyd. 15/003, s. 151), a v znení smernice Európskeho parlamentu a Rady 2003/35/ES z 26. mája 2003, ktorou sa ustanovuje účasť verejnosti pri navrhovaní určitých plánov a programov týkajúcich sa životného prostredia a ktorou sa menia a dopĺňajú s ohľadom na účasť verejnosti a prístup k spravodlivosti smernice Rady 85/337/EHS a 96/61/ES (Ú. v. EÚ L 156, s. 17; Mim. vyd. 15/007, s. 466) — Podriadenie výstavby nadzemných vedení elektrickej energie s dĺžkou viac ako 15 km posúdeniu vplyvov na životné prostredie — Dĺžka, ktorá má byť zohľadnená v prípade cezhraničných stavieb — Projekt elektrického vedenia, ktorého celková dĺžka prekračuje prahovú hodnotu, z ktorej však iba úsek v dĺžke 7,4 km sa nachádza na území jedného štátu a zvyšok sa nachádza na území susedného členského štátu
   
      Výrok rozsudku
   
   Článok 2 ods. 1 a článok 4 ods. 1 smernice Rady 85/337/EHS z 27. júna 1985 o posudzovaní vplyvov určitých verejných a súkromných projektov na životné prostredie, zmenenej a doplnenej smernicou Európskeho parlamentu a Rady 2003/35/ES z 26. mája 2003, sa majú vykladať tak, že projekt uvádzaný v bode 20 prílohy I uvedenej smernice, ako je stavba nadzemných elektrických vedení s voltážou 220 kV a viac a s dĺžkou väčšou ako 15 km, musia príslušné orgány členského štátu podriadiť postupu posúdenia vplyvu na životné prostredie, hoci je tento projekt cezhraničný a na území tohto členského štátu sa nachádza iba dĺžka menšia než 15 km.
   
      (1)  Ú. v. EÚ C 209, 15.8.2008.